Raketoplan
<s>Raketoplan je svemirska letjelica namjenjena za transport astronauta i tereta u Zemljinu orbitu.</s><s>Za razliku od klasičnih svemirskih letjelica koje se na zemlju vraćaju padobranom, raketoplan se na zemlju vraća jedreći poput jedrilice te slijeće na pistu poput aviona.</s><s>Zbog ove osobine raketoplani se mogu više puta koristiti za ponovne letove u svemir.</s><s>Američki Space Shuttle i sovjetski (kasnije ruski) program Buran su najpoznatiji primjeri raketoplana.</s>

<s>Raketoplani su izvorno zamišljeni kao jeftinija zamjena klasičnih raketa, s obzirom na njihovu ponovnu iskoristivost, međutim u praksi se na primjeru američkog Space Shuttlea ispostavilo da troškovi održavanja raketoplana da bi ga se dovelo u ponovno letno stanje premašuju troškove lansiranja posade i tereta klasičnim raketama, tako da je NASA odlučila da se nakon umirovljenja Space shuttlea umjesto projektiranja nove generacije raketoplana vrati klasičnim raketama koje će biti osnova novog projekta Orion.</s>

<s>Svemirske letjelice</s>

